જામનગર તા.૧૬ ઃ જામનગરના એડવોકેટની હત્યામાં સોપારી લેનારા બે શખ્સોનો તપાસનીશ અધિકારી એસપીએ કબજો સંભાળ્યા પછી ગઈકાલે રાત્રે બન્ને આરોપીઓને રિમાન્ડની માગણી સાથે ન્યાયમૂર્તિના નિવાસસ્થાને રજૂ કરવામાં આવ્યા હતા. અદાલતે બન્ને આરોપીઓને દસ દિવસના રિમાન્ડ પર સોંપ્યા છે. આરોપીઓએ પોતે સોપારી લીધી હોવાની કબૂલાત તો આપી છે, પરંતુ ભાડૂતી મારા નહીં મોકલ્યાની રટ પકડતા પોલીસ પણ ચોંકી છે. પોલીસે બન્ને આરોપીઓની કોલ ડીટેઈલ સહિતની વિગતો કઢાવવાની તજવીજ ઉપરાંત તપાસને વધુ સઘન બનાવી છે.